|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. november 14 - ei rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés a Budapest VII. kerület, Akácfa u. 42-48. szám alatti, jelenleg üres galérián található üzlethelyiségek (G004, G07, G08, G13-14, G16, G17) karácsonyi vásár céljából történő bérbeadása tárgyában |

**Készítette:**

Péderi Tamás

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A Katakomba Művészeti Műhely Alapítvány **(**székhely: 2071 Páty, Arany János u. 38.; nyilvántartási szám: 01-01-0003262; adószám: 18053539-1-13; képviseletében eljár: Németh László Gábor, jelen ügyben meghatalmazással eljár: Szamosi-Dely Orsolya) fenntartható integrált karácsonyi vásárt és közösségi napokat szervez a Klauzál Téri Vásárcsarnokban.

A Klauzál Téri Vásárcsarnok átjáró, amely a Klauzál tér 11. szám alatti társasházzal közös udvar, valamint a Klauzál Téri Vásárcsarnok földszintjén lévő közös használatú területe vonatkozó használati megállapodás megkötéséhez Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága 809/2023. (X.3.) számú határozatával hozzájárulását adta.

A Katakomba Művészeti Műhely Alapítvány az árusítóhelyekre vonatkozó igények felmérése alapján a karácsonyi vásár területét ki kívánja terjeszteni a Klauzál Téri Vásárcsarnok galéria szintéjére is.

A Katakomba Művészeti Műhely Alapítvány a fentiek megvalósítása érdekében ajánlati lapot nyújtott be a Klauzál Téri Vásárcsarnok galéria szintjén lévő, jelenleg összesen 7 üres üzlethelyiség 2023.11.20. és 2023.12.20. közötti bérbevételére az alábbi feltételekkel.

A bérlő az üzlethelyiségek használatáért összesen 399.410 Ft + ÁFA összeget és 275.000 Ft + ÁFA összegű fogyasztási díj előleget fizet meg, azzal, hogy ez utóbbi elszámolása a tényleges fogyasztás alapján későbbiekben beérkező számláknak megfelelően 2024.03.31. napjáig történik meg.

A kaució 25 m2  alatti helyiségek esetén 2 havi, 25 m2  feletti helyiségek esetén 4 havi bruttó bérleti díjnak megfelelő összeg, azaz **mindösszesen bruttó 1.675.029 Ft**.

Az üzlethelyiségek nettó bérleti díja az alábbiak szerint kerül kiszámolásra:

|  |  |  |  |  |  |  |  |
| --- | --- | --- | --- | --- | --- | --- | --- |
| Üzlethelyiség száma: | G004 | G07 | G08 | G13 | G14 | G16 | G17 |
| Alapterület (m2): | 9,02 | 24,9 | 27,12 | 26,12 | 25,41 | 19,68 | 25,41 |
| Bérleti díj  hó / m2 (Ft): | 2600 | 2600 | 2400 | 2600 | 2600 | 2600 | 2400 |

A bérlő az üzletekben a 809/2023. (X.3.) számú PKB határozattal jóváhagyott időpontokban (2023. november 24-26.; 2023. december 1-3.; 2023. december 8-10.; 2023. december 15-17.) szervezi a karácsonyi vásárt.

A bérlő a bérleti szerződésben vállalja, hogy az adventi időszak teljes tartamára a Klauzál Téri Vásárcsarnokot karácsonyi dekorációval feldíszíti, továbbá a karácsonyi vásár hirdetésére irányuló marketing tevékenységét a Klauzál Téri Vásárcsarnok népszerűsítésére is kiterjeszti, ami egyértelműen kedvező a csarnok többi bérlője számára is.

A szervező célkitűzése egy, a kerületben egyedülálló – az első és egyetlen fedett – karácsonyi vásár megszervezése az adventi időszak négy hétvégéjén. A szervező célja a tudatos vásárlás fontosságának, az újrahasznosítás lehetőségeinek ismertetése, a természetes anyagokból készült, környezettudatos és fenntarthatóbb mindennapi élet kialakítását elősegítő termékek, a hazai dizájnerek/tervezők munkáinak, a magyar termelők finomságainak és a fogyatékossággal élők által készített minőségi termékek népszerűsítése.

**A helyiségek száma: G004, G07, G08, G13, G14, G16 és G17**

A helyiségek funkciója: üzlethelyiség

Tevékenység: karácsonyi vásár szervezése

Bérleti jogviszony időtartama: határozott idő, 2023. november 20. napjától 2023. december 20. napjáig

Bérleti díj összesen: 399.410 Ft + ÁFA

Fogyasztási költség előleg: 275.000 Ft + ÁFA

Kaució: 1.318.920 Ft + ÁFA, br. 1.675.029 Ft

A szerződés tervezetét csatoljuk.

A Budapest Főváros VII. Kerület Erzsébetváros Önkormányzatának tulajdonában lévő piacokról szóló, Budapest Főváros VII. Kerület Erzsébetváros Önkormánazat Képviselő-testületének 9/2015. (III.31.) önkormányzati rendelete 1.§ (2) bekezdése szerint „*A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (XI.14.) határozata a Budapest Főváros VII. kerület Erzsébetváros Önkormányzata, az Erzsébetvárosi Piacüzemeltetési Kft. mint Üzemeltető, és a Katakomba Művészeti Műhely Alapítvány közötti, a Klauzál Téri Vásárcsarnok galéria szintjén található G004, G07, G08, G13, G14, G16 és G17 sz. üzlethelyiségek használatára vonatkozó megállapodás megkötése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul a Budapest Főváros VII. kerület Erzsébetváros Önkormányzata, az Erzsébetvárosi Piacüzemeltetési Kft. mint Üzemeltető, és a Katakomba Művészeti Műhely Alapítvány (székhely: 2071 Páty, Arany János u. 38.; nyilvántartási szám: 01-01-0003262; adószám: 18053539-1-13; képviseli: Németh László Gábor ügyvezető) közötti, a Klauzál Téri Vásárcsarnok galéria szintjén lévő üzlethelyiségekre vonatkozó megállapodás megkötéséhez az alábbiak szerint:

**A helyiség száma: G004, G07, G08, G13, G14, G16 és G17**

A helyiségek funkciója: üzlethelyiség

Tevékenység: karácsonyi vásár szervezése

Bérleti jogviszony időtartama: határozott idő, 2023. november 20. napjától 2023. december 20. napjáig

Bérleti díj összesen: 399.410 Ft + ÁFA

Fogyasztási költség előleg: 275.000 Ft + ÁFA

Kaució: 1.318.920 Ft + ÁFA, br. 1.675.029 Ft

**Felelős:** Niedermüller Péter polgármester

**Határidő:** 2023. november 20.

Előterjesztés mellékletei:

* 809/2023. (X.3.) számú PKB határozat
* Katakomba Alapítvány civilnyilvántartás
* ajánlati lap
* meghatalmazás
* szerződéstervezet

Budapest, 2023. november 2.

Péderi Tamás

Erzsébetvárosi Piacüzemeltetési Kft. ügyvezetője