|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. november 14 - ei rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés a 1074 Budapest, Szövetség utca 30/B. számú Társasház 2023. november 16. napjára meghirdetett közgyűlésen való részvétel tárgyában |

**Készítette:**

dr. Tar Flórián

jogi referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A 1074 Budapest, Szövetség utca 30/B. számú társasház (továbbiakban: Társasház) Közös-képviselője közgyűlést hívott össze 2023. november 16. napjára. A közgyűlési meghívó 3. napirendi pontjában hitelfelvétel szerepel.

A Társasház a 2023/13. sz. határozatával megszavazta a tető felújítását, egyben a Lakó-Ház Kft. 18.460.357,- Ft + ÁFA, összesen bruttó 23.444.653,- Ft-os árajánlatát elfogadta. A tető felújítását a Társasház részben önerőből, valamint OTP hitelből szeretné fedezni. A hitel összege 20.000.000,- forint, futamidő 10 év. A hitel törlesztésére 343 Ft/m2/hó befizetést irányoznak elő, azzal, hogy amennyiben 6 év múlva rendelkezésre áll a többlet befizetés összege, akkor a Társasház előtörlesztést kezdeményez. A hitel törlesztésével a közös költség 308,- Ft/m2/hó-ról 651,-Ft/m2/hó-ra módosul.

Javasoljuk a Tisztelt Bizottságnak, hogy a harmadik napirendi pontban szereplő hitel tekintetében, az Önkormányzat nevében történő „Igen” szavazat leadásához járuljon hozzá.

Önkormányzatunk a társasházban 2797/10000 tulajdoni hányaddal rendelkezik.

A Bizottság Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) önkormányzati rendelet 21. § (4) bekezdés a) pontja alapján jogosult dönteni.

*21. § (4) A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges:*

*a) a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió millió forintot;*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága  …../2023. (XI.14.) határozata a 1074 Budapest, Szövetség utca 30/B. számú Társasház 2023. november 16. napjára meghirdetett közgyűlésen való részvétel és szavazás vonatkozásában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy az Önkormányzat 2797/10000 tulajdoni hányadának képviseletében hozzájárul ahhoz, hogy a közgyűlési meghívón feltüntetett, valamennyi napirendi pontra az Önkormányzat meghatalmazottja az IGEN szavazatát adja le.

**Felelős:** Niedermüller Péter polgármester

**Határidő:** 2023. november 16.

Budapest, 2023. november 2.

dr. Veninger Gyula Nándor

Főépítészi és Vagyongazdálkodási Iroda vezetője

Előterjesztés melléklete:

* Szövetség utca 30B közgyűlési meghívó és mellékletei