|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. november 14 - ei rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés társasházi célbefizetések tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója |

**Tisztelt Bizottság!**

Budapest Főváros VII. Kerület Erzsébetváros Önkormányzata 2023. évi költségvetéséről szóló, Budapest Főváros VII. Kerület Erzsébetváros Önkormányzat Képviselő-testületének 3/2023. (II.15.) önkormányzati rendelete 13.§ (4) bekezdése alapján *„Az Önkormányzat e rendeletében biztosított jogkörében a Pénzügyi és Kerületfejlesztési Bizottság dönt az* ***„6501 Egyéb felhalmozási célú támogatások államháztartáson kívülre” cím Társasházi közgyűlés határozata alapján célbefizetés*** *100 ezer Ft feletti befizetéshez kapcsolódó előirányzat felhasználásáról.”*

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. kerület Erzsébetváros Önkormányzata Képviselő-testületének 11/2012. (III.26.) önkormányzati rendelete (a továbbiakban: Vagyonrendelet) 21.§ (4) bek. a) pontja alapján *„A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió millió forintot;”*

A 21. § (8) bekezdés alapján *„Az Önkormányzat költségvetését érintő, a*[*(3) bekezdés b) pont*](https://or.njt.hu/onkormanyzati-rendelet/647131#SZ21@BE3@POB)*jában, a*[*(4) bekezdés*](https://or.njt.hu/onkormanyzati-rendelet/647131#SZ21@BE4)*a) és b), valamint az*[*(5) bekezdés a)*](https://or.njt.hu/onkormanyzati-rendelet/647131#SZ21@BE5@POA)*és*[*b) pont*](https://or.njt.hu/onkormanyzati-rendelet/647131#SZ21@BE5@POB)*jaiban foglalt pénzügyi kötelezettség vállalásokhoz történő hozzájárulás megadása az Önkormányzat tárgyévi költségvetési rendeletében meghatározott keretek között történhet. A célbefizetések teljesítéséről a Pénzügyi és Kerületfejlesztési Bizottság dönt.”*

Az előterjesztés a fenti Vagyonrendeletben meghatározott vegyes tulajdonú, önkormányzati ingatlanok vonatkozásában tartalmazza az előírt célbefizetéseket az alábbiak szerint.

**I.**

**A 33880** **helyrajzi számú, Budapest VII. Csengery utca 3. szám** alatti társasház a födém felújítását kívánja megvalósítani.

A 2023.10.18 – án tartott közgyűlésen a tulajdonosok az előbbiekben ismertetett munkálatok ügyében a következőkről döntöttek:

***10./2023. (10.18.) sz. határozat:***

***A közgyűlés egyhangú határozattal tartózodás és ellenszavazat nélkül úgy döntött, hogy célbefizetést eszközöl és annak teljesítését albetét egyenlő felosztásban (3× havi 26.431,-Ft) vállalja az alábbi határidőkkel:***

1. ***részlet – 2023. október 31.-ig***
2. ***részlet – 2023. november 30.-ig***
3. ***részlet – 2023. december 20.-ig***

***Mellette: 35,41% Ellene: 0% Tartózkodott: 0%***

Az Önkormányzat a Társasházban 488/10000 tulajdoni hányaddal, alapterületben kifejezve 119 m2-elrendelkezik. A Társasház határozata szerint az eseti befizetések előírásával az Önkormányzatot terhelő célbefizetés összege összesen **317.172,- Forint** (26.431, -Ft × 4 albetét × 3 hó).

Az előterjesztésben fentebb részletezett kiadás fedezete a 2023. évi költségvetésről szóló 3/2023. (II.15.) számú rendeletben biztosítva van.

**II.**

**A 33121** **helyrajzi számú, Budapest VII. Rottenbiller utca 7. szám** alatti társasház a tető felújítását kívánja megvalósítani.

A 2023.09.03 – án lezárt írásbeli szavazáson, ahol a tulajdonosok a szavazáskor a szavazólappal együtt megkapták a célbefizetés leosztóját, az előbbiekben ismertetett munkálatok ügyében a következőkről döntöttek:

***2/2023.09.03. sz. Határozat***

***A Tulajdonosok úgy határoznak, hogy a Budapest VII. kerület Rottenbiller u. 7. szám alatti társasház (a továbbiakban: társasház közgyűlés) 3465/10 000 th igen, 2693/10 000 th nem, 0/10 000 th tartózkodással szavazati aránnyal úgy dönt, elfogadja az egyszeri 2.000.000.-Ft összegű célbefizetést a tető felújítás pályázat miatt. A célbefizetés határideje: 2023.október 31.***

Az Önkormányzat a Társasházban 601/10000 tulajdoni hányaddal, alapterületben kifejezve 127 m2-elrendelkezik. A Társasház határozata szerint az eseti befizetések előírásával az Önkormányzatot terhelő célbefizetés összege összesen **120.269,- Forint** (947, -Ft × 127 m2).

Az előterjesztésben fentebb részletezett kiadás fedezete a 2023. évi költségvetésről szóló 3/2023. (II.15.) számú rendeletben biztosítva van.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2023. (XI.14.) határozata a 1074 Budapest VII. kerület Csengery utca 3. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **hozzájárul** **ahhoz, hogy a 33880 helyrajzi számon nyilvántartott, természetben a Budapest VII. kerület Csengery utca 3.** szám alatti társasházban az Önkormányzat fennálló 488/10000 tulajdoni hányada, alapterületben kifejezve 119 m2  vonatkozásában **a födém** **felújításának** **megvalósítására** **a Társasház részére** a Budapest Főváros VII. Kerület Erzsébetváros Önkormányzata 2023. évi költségvetésről szóló, Budapest Főváros VII. Kerület Erzsébetváros Önkormányzat Képviselő-testületének 3/2023. (II.15.) önkormányzati rendeletének, kiadási előirányzat terhére **317.172,- Forint** (26.431, -Ft × 4 albetét × 3 hó) **befizetésre kerüljön a Társasház számlájára**.

**Felelős:** Niedermüller Péter polgármester

**Határidő:** 2023. december 20 – ig

**II.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2023. (XI.14.) határozata a 1074 Budapest VII. kerület Rottenbiller utca 7. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **hozzájárul** **ahhoz, hogy a 33121 helyrajzi számon nyilvántartott, természetben a Budapest VII. kerület Rottenbiller utca 7.** szám alatti társasházban az Önkormányzat fennálló 601/10000 tulajdoni hányada, alapterületben kifejezve 127 m2  vonatkozásában **a** **tető felújításának** **megvalósítására** **a Társasház részére** a Budapest Főváros VII. Kerület Erzsébetváros Önkormányzata 2023. évi költségvetésről szóló, Budapest Főváros VII. Kerület Erzsébetváros Önkormányzat Képviselő-testületének 3/2023. (II.15.) önkormányzati rendeletének, kiadási előirányzat terhére **120.269,- Forint** (947, -Ft × 127 m2) **befizetésre kerüljön a Társasház számlájára**.

**Felelős:** Niedermüller Péter polgármester

**Határidő:** azonnal

Budapest, 2023. november 2.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

* Csengery utca 3. Jegyzőkönyv
* Csengery utca 3. Leosztó
* Csengery utca 3. Kataszteri lap
* Csengery utca 3. Adószám, bankszámlaszám
* Rottenbiller utca 7. Írásbeli szavazás jegyzőkönyve
* Rottenbiller utca 7. Leosztó (írásbeli szavazás melléklete)
* Rottenbiller utca 7. Kataszteri lap
* Rottenbiller utca 7. Adószám, bankszámlaszám