**MEGÁLLAPODÁS**

amely létrejött egyrészről a

**Budapest Főváros VII. kerület Erzsébetváros Önkormányzata**

székhely:1073 Budapest, Erzsébet körút 6.

adóigazgatási szám: 15735708-242

mint**Bérbeadó,**

**képviseletében eljárva az Erzsébetvárosi Piacüzemeltetési Kft.**

székhely: 1072 Budapest, Akácfa utca 42-48.

adószám: 25962415-2-42

cégjegyzékszám: 01-09-298784

(képviseletében eljár: Péderi Tamás ügyvezető)

mint **Üzemeltető**,

másrészről az

**Katakomba Művészeti Műhely Alapítvány**

székhely: 2071 Páty, Arany János u. 38.

nyilvántartási szám: 01-01-0003262

adószám: 18053539-1-13

képviseletében eljár: Németh László Gábor

jelen szerződés ügyében meghatalmazással eljár: Szamosi-Dely Orsolya

mint **Bérlő**

között, az alábbi feltételek szerint:

1. **A SZERZŐDÉS TÁRGYA**

1.1. Bérbeadó bérbe adja, Bérlő bérbe veszi a Budapest Főváros Kormányhivatal XIV. Kerületi Hivatala (továbbiakban: Földhivatal) által vezetett ingatlan-nyilvántartásban a Budapest, belterület 34306/2 hrsz. alatt található, természetben a 1072 Budapest, Akácfa utca 42-48. szám alatt található, "kivett vásárcsarnok" megjelölésű, vásárcsarnokként funkcionáló ingatlan (a továbbiakban: **Vásárcsarnok**), galéria szintjén található **G004, G07, G08, G13, G14, G16** **és G17 üzlethelyiség** rendeltetésű**,** a jelen szerződés 1. számú mellékletét képező vázrajzon kék színnel jelölt üzlethelyiségeket az 1. sz. mellékletben foglalt műszaki tartalom szerint (az üzlethelyiségek továbbiakban együtt: **Bérlemény**).

1.2. Felek egyezően rögzítik, hogy a bérleti jogviszony határozott időre jön létre 2023. november 20. és 2023. december 20. napja közötti időszakra. A jelen megállapodás megkötéséhez a Bérbeadó Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága ......./2023. (XI.14.) számú PKB határozattal – az abban meghatározott feltételek mellett hozzájárult.

1. **A BÉRLETI JOGVISZONY IDŐTARTAMA**

2.1. A bérleti jogviszony a 9/2015. (III.31.) Piacrendelet 5.§ (1a) bekezdése szerint **2023. november 20. napjától** **2023. december 20. napjáig** **jön létre.**

2.2. A Bérlő a Bérleményt köteles 2023. november 20. napján birtokba venni, a Bérlemény birtokába lépni, és a Bérleményt a birtokbaadás napjától 2023. december 20. napjáig a Bérbeadó – a Budapest Főváros VII. kerület Erzsébetváros Önkormányzat Képviselő-testület Pénzügyi és Kerületfejlesztési Bizottságának - ....../2023. (XI.14.) sz. PKB határozatában foglalt *„karácsonyi vásár szervezése”* profil szerint működtetni.

2.3. Felek rögzítik, hogy a Bérlő a karácsonyi vásárt 2023. november 24-26.; 2023. december 1-3.; 2023. december 8-10.; 2023. december 15-17. napjain rendezi meg, a bérleti jogviszony egyéb napjain az 1.1. pontban megjelölt üzlethelyiségeket a vásárral kapcsolatos ingóságok tárolására jogosult használni.

1. **BÉRLETI DÍJ, FOGYASZTÁSI DÍJAK**

3.1. A Szerződő felek az 1.1. pontban meghatározott üzlethelyiségek és az előttük lévő közös használatú részek együttes bérleti/használati díját (a továbbiakban: bérleti díj) mindösszesen **399.410 Ft + ÁFA** összegben állapítják meg.

3.2. A bérleti díj a jelen bérleti szerződés aláírásával egyidejűleg kiállított, a Bérbeadó nevében az Üzemeltető által kibocsátott számla ellenében, előre esedékes, annak megfizetése az 1.1 pontban megjelölt bérlemények birtokbaadásának feltétele. A bérleti díj teljesítésének helye a Bérbeadó 10403239-00033042-00000006 sz. bankszámlaszáma.

3.3. A bérlő a bérleti díjon felül köteles megfizetni az 1.1. pontban meghatározott bérleményekben felszerelt közüzemi mérőórák adatai szerinti fogyasztásának ellenértékét (fogyasztási díj).

Felek megállapodnak abban, hogy a Bérlőnek a jelen pont szerint fennálló fizetési kötelezettségének kezdő időpontja a Bérlemény birtokbaadásának napja. A felek a birtokbaadáskor és a bérlemények birtokának visszaadása napján közösen felvett jegyzőkönyvben rögzítik a Bérleményekhez tartozó mérőórák állását.

A bérlő a jelen bérleti szerződés aláírásával egyidejűleg kiállított, a Bérbeadó nevében az Üzemeltető által kibocsátott számla ellenében köteles megfizetni **275.000 Ft + ÁFA** összegű fogyasztási díj előleget a Bérbeadó K&H Bank Zrt-nél vezetett 10403239-00033042-00000006 bankszámlájára.

A felek a Bérlemény használatával összefüggésben felmerült tényleges fogyasztás alapján, a Bérlő által fizetett fogyasztási díj előleg összegével 2024.03.31. napjáig elszámolnak, úgy és akként, hogy a felek a tényleges fogyasztás alapján megállapított különbözetet a másik fél részére legkésőbb ezen időpontig eleget tesznek.

3.4. A Bérlő köteles az üzlethelyiségek bérleti díja alapján megfelelő biztosítékot fizetni (egy összegben fizetendő). A biztosíték 25 m2 alatti helyiségek esetén 2 havi, 25 m2 feletti helyiségek esetén 4 havi bruttó bérleti díjnak megfelelő összeg, azaz **mindösszesen bruttó 1.675.029 Ft.**

3.5. Felek rögzítik, hogy a 3.1. pontban meghatározott bérleti díj magában foglalja az alábbi költségeket (üzemeltetési költség):

* a bérlők által közösen használt helyiségek közüzemi költségei
* az Üzemeltetőáltal az üzemeltetés körében eszközölt közvetlen kifizetések (pl. takarítás, őrzés-védelem stb.)
* az Üzemeltetői Iroda és a tulajdonos közötti mindenkori feladatellátási szerződés alapján a piacra (csarnokra) terhelt működtetési költségek
* az energia biztosításával összefüggő készenléti díjak
* a piac, csarnok üzemeltetése során ténylegesen felmerült, a szolgáltató által számlázott hulladékkezelési, hulladékszállítási díjak

1. **BIRTOKBAADÁS**

6.1. Szerződő felek egyezően rögzítik, hogy a Bérbeadó köteles a Bérleményt legkésőbb a 3.1. és 3.3. pontban meghatározott fizetési kötelezettségek Bérlő általi teljesítésének igazolása esetén 2023. november 20. napján a Bérlő birtokába adni, aki köteles azt birtokba venni.

Felek rögzítik, hogy a Bérlő abban az esetben is köteles a bérleti díjat 2023. november 20. napjától megfizetni, amennyiben a birtokbaadás a Bérlőnek felróható okból meghiúsul.

Bérbeadó – az Üzemeltető útján – köteles a Bérlőt írásban, igazolható módon, előre, kellő időben értesíteni a Bérlemény birtokbaadásának pontos időpontjáról.

Felek a birtokbaadásról jegyzőkönyvet vesznek fel, különös tekintettel a mérőórák állására, valamint Bérlemény műszaki tartalmára vonatkozóan.

6.2. Bérlő kötelezettsége a tevékenységi kör gyakorlásához szükséges szakhatósági engedélyek beszerzése a Bérlő költségén és felelősségén. A Bérbeadó semmilyen felelősséget nem vállal azért, ha a Bérlő tevékenységéhez szükséges hatósági, ill. egyéb engedélyek nem kerülnek a Bérlő részére kiadásra.

1. **A BÉRBEADÓ JOGAI ÉS KÖTELEZETTSÉGEI**

7.1. Bérbeadó köteles a bérleti jogviszony időtartama alatt a Bérlemény rendeltetésszerű és szerződésszerű használatát biztosítani.

7.2. Bérbeadó szavatol azért, hogy harmadik személynek nincs a bérleményre vonatkozóan olyan joga, amely Bérlőt a rendeltetésszerű használatban korlátozza, vagy megakadályozza.

7.3. Bérbeadó a bérleti jogviszony fennállása alatt köteles az épület és a közös használatra szolgáló helyiségek állagának karbantartásáról, a központi berendezések, továbbá a közös használatra szolgáló helyiségek berendezéseinek állandó üzemképes állapotáról gondoskodni.

A központi berendezések üzemképes állapotban való tartása a Bérbeadó feladata, melyek az alábbiak:

Elektromos hálózatnál: a primer áramkörök vezetékei, szerelvényei a bérleményben levő fő fogyasztásmérőkkel.

Vízhálózatnál: a mérőig tartó nyomóvezeték a közbe iktatott szakasz elzárókkal és víztelenítő főcsapokkal.

Csatornahálózatnál: a teljes fő és gerincvezeték kivéve a bérleményben elhelyezett padlóösszefolyókat, az abból kiinduló ágvezetékeket, bűzelzáró szifonokat, illetve a falban és falon kívül levő ágvezetékeket.

7.4. Bérbeadót a hátralékos Bérleti díj, fogyasztási költségek és azok járulékai erejéig Bérlőnek a Bérlemények területén található vagyontárgyain zálogjog illeti meg.

7.5. Bérbeadó – zálogjoga fennállása alatt – megakadályozhatja a zálogjoggal terhelt vagyontárgyak bérleményből történő elszállítását.

7.6. Ha a Bérlő – Bérbeadó engedélye nélkül – a zálogjoggal terhelt dolgot elszállítja és más megfelelő biztosítékot nem nyújt, Bérbeadó követelheti a dolognak Bérlő költségén történő visszaszállítását. A dolog visszaszállításával Bérbeadó zálogjoga feléled.

7.7. A Bérbeadó – Bérlő szükségtelen háborítása nélkül – jogosult a használatot a Bérlővel legalább 1, azaz egy munkanappal korábban közölt tájékoztatása szerint a Bérlő zavarása nélkül ellenőrizni és követelheti a rendeltetésellenes vagy szerződésellenes használat azonnali megszüntetését.

1. **A BÉRLŐ JOGAI ÉS KÖTELEZETTSÉGEI**

8.1. Bérlő a Bérleményt kizárólag a 2.2. pontban rögzített célra jogosult használni. Bérlőt profilkötöttség terheli.

8.2. A tevékenység gyakorlásához szükséges hatósági engedélyek, ill. harmadik személyek hozzájárulásának beszerzése Bérlő kötelezettségét képezi. A bérleti szerződés megkötése nem mentesít a tevékenységhez szükséges hatósági engedélyek beszerzése alól.

8.3. Bérlő köteles a működéshez szükséges hatósági engedély(eke)t, annak megszerzését követő 3 napon belül Bérbeadónak bemutatni. A szükséges hatósági engedélyek hiányában a Bérleményben a tevékenység nem kezdhető meg.

8.4. Bérlő a Bérleményt jelen bérleti szerződésnek és mellékleteinek, valamint az üzemeltetési szabályoknak, a szerződés tárgyát érintő egyéb előírásoknak megfelelően, szerződésszerűen és rendeltetésszerűen köteles használni.

8.5. Bérlő felelős minden olyan kárért, amely a szerződésellenes vagy rendeltetésellenes használat következménye. A Bérlő semminemű olyan tevékenységet nem végezhet, ami a környezet állapotát veszélyezteti, illetve a környezetet szennyezi. Az esetleges környezetszennyezése esetén a teljes körű anyagi és erkölcsi felelősséget viselni kell a Bérlőnek. A tevékenységére vonatkozó környezetvédelmi jogszabályoknak, rendeletek előírásainak, a Bérlőnek eleget kell tennie.

8.6. Bérlő a bérleti jogviszony időtartama alatt később felmerülő hibákat és hiányosságokat haladéktalanul, de legkésőbb az észrevételtől számított 3 napon belül írásban köteles Bérbeadónak/Üzemeltetőnek jelezni. A késedelmes bejelentéssel okozott kárért Bérlő felelősséggel tartozik. Bérlőt e körben kármegelőzési és kárenyhítési kötelezettség is terheli. Bérbeadó köteles a bejelentett hibák és hiányosságok kijavítására, megszüntetésére.

8.7. Bérlő úgy felel az érdekkörében a bérleményben tartózkodó személyek (alkalmazottak, megbízottak, albérlő, szállítók stb.) által okozott károkért, mintha azokat maga okozta volna.

8.8. Bérlő felelősséggel tartozik a hatósági engedélyek be nem tartásával okozott károkért is.

8.9. Bérlő kötelezettséget vállal a munka-, egészségügyi- és tűzvédelmi szabályok betartására illetve betartatására.

8.10. Bérlő a Bérleményben semmiféle átalakítást nem végezhet.

8.11. A Bérlemény takarítási kötelezettsége teljes körűen Bérlőt terheli.

8.12. A bérleti jogviszony megszűnése után Bérlőt megilleti – az általa saját költségén létesített és állagsérelem nélkül leszerelhető berendezési tárgyakra vonatkozó – elvitel joga. A szakszerű leszerelés betartásának ellenőrzésére Bérbeadó jogosult. Bérlő által beépített és az állagsérelem nélkül el nem távolítható épületelemek, alkatrészek, tartozékok – térítési kötelezettség nélkül – Bérbeadó tulajdonává válnak. A bérleti jogviszony megszűnésekor Bérlő e körben megtérítési igénnyel nem léphet fel, megtérítési jogáról jelen okirat aláírásával egyidejűleg lemond. Bérlő kifejezetten tudomásul veszi, hogy a Bérleményben végzett semmilyen átalakítás nem keletkeztet részére tulajdonjogot, sem ráépítés, sem más jogcímen.

8.13. Bérlő köteles tűrni az épület karbantartásával, hibaelhárítással járó munkák elvégzését és az esetlegesen jelentkező forgalomkiesés miatt Bérbeadóval szemben kártérítési igénnyel nem léphet fel. Abban az esetben, ha a Bérbeadó által végzendő munkák elvégzése szükségessé teszi a Bérlemény igénybevételét Bérlő köteles átmenetileg tevékenységét megszüntetni és – cserehelyiség biztosítása nélkül – a Bérleményből kiköltözni. Ezen időszak alatt a bérleti jogviszony szünetel.

8.14. A Bérleményre vonatkozó bérleti jog át nem ruházható, azonban a Bérlemény a profilkötöttség megtartása mellett, valamint a vonatkozó jogszabályi előírások szerint albérletbe adható.

8.15. Bérlő tudomásul veszi, hogy a Bérleményen belül értéknövelő beruházásokat nem eszközölhet, e szabály megsértésével eszközölt beruházás megtérítésére Bérbeadó semmilyen jogcímen nem kötelezhető. Bérlő értéknövelő beruházások jogcímén Bérbeadóval szemben – a bérleti jogviszony időtartama alatt vagy megszűnése esetén – követelést nem támaszthat, beszámítási jogot nem gyakorolhat, ilyen igényéről jelen okirat aláírásával egyidejűleg lemond.

8.16. Bérlő kötelezettséget vállal arra, hogy az adventi időszak teljes tartamára a Klauzál Téri Vásárcsarnokot karácsonyi dekorációval feldíszíti, továbbá a karácsonyi vásár hirdetésére irányuló marketing tevékenységét a Klauzál Téri Vásárcsarnok népszerűsítésére is kiterjeszti.

1. **SZERZŐDŐ FELEK EGYÉB KÖTELMEI**

9.1. Bérlő kötelezettséget vállal arra, hogy a bérleti jogviszony alatt a jelen bérleti szerződés rendelkezésein túl a Vásárcsarnok működésére vonatkozó jogszabály(oka)t valamint egyéb kötelező rendelkezéseket maradéktalanul betartja és azokat alkalmazottaival, megbízottjaival, alvállalkozóival, valamint az érdekkörében tevékenykedő más személyekkel is betartatja. Mindezek megszegése jelen bérleti szerződés megszegésének minősül és az ennek megfelelő jogkövetkezményeket vonja maga után.

9.2. Ha a Bérlemény elpusztul vagy valamely káresemény következtében rendeltetésszerű használatra alkalmatlanná válik, a bérleti jogviszony megszűnik és Bérbeadó új bérlemény szolgáltatására, cserehelyiség biztosítására nem köteles.

1. **BIZTOSÍTÁSOK**

10.1. Bérbeadó kötelezettséget vállal arra, hogy a Vásárcsarnok vagyonbiztosítását tűzveszélyre és elemi károkra vonatkozóan megköti és folyamatosan fenntartja.

10.2. Bérlő köteles elkerülni minden olyan magatartást, vagy mulasztást, amely a Bérbeadó biztosítási díjának emelkedését idézheti elő.

10.3. Bérlő a jelen alpontban írott kötelezettsége megszegésével összefüggő biztosítási díjnövekedés – mint okozott kár – megtérítésére köteles.

10.4. Bérlő köteles – saját költségére – vagyon- és felelősségbiztosítást kötni és azt a bérleti jogviszony alatt fenntartani. Bérlő a biztosítási szerződések megkötését a birtokbaadáskor igazolni tartozik Bérbeadó felé.

10.5. Bérlőnek a tulajdonában vagy rendelkezése alatt álló vagyontárgyakra, az általa üzembe helyezett gépekre és berendezésekre minden kockázatra kiterjedő vagyonbiztosítást kell kötnie.

10.8. Bérlő által megkötött felelősségbiztosítás a személyi felelősségre, a személyi sérülésre és halálesetre terjed ki.

10.9. Szerződő felek a kifizetésre kerülő kártérítési összegeket a kár helyreállítására kötelesek fordítani.

**IX. RENDKÍVÜLI FELMONDÁS - SZERZŐDÉSSZEGÉS**

11.1.

Bérbeadó jelen bérleti szerződést – 8 napos felmondási idővel - a tudomásszerzéstől számított 3 napon belül írásban közölt felmondással felmondhatja, ha:

* Bérlő a jelen bérleti szerződésben vállalt vagy jogszabályban előírt egyéb lényeges kötelezettségét – előzetes írásbeli felszólítás ellenére az ott meghatározott határidőben – nem teljesíti,
* Bérlő vagy a helyiséget engedélye alapján jogszerűen használó személyek Bérbeadóval, a Vásárcsarnok Üzemeltetővel vagy a létesítményt használó más személyekkel szemben a társadalmi együttélés normáival ellentétes, botrányos, tűrhetetlen magatartást tanúsítanak, és azzal írásbeli felszólítás ellenére sem hagynak fel
* Bérlő vagy a Bérleményt vele együtt jogszerűen használó személyek a bérleményt, a közös használatra szolgáló helyiségeket, épületrészeket, illetve a létesítményt rongálják, vagy rendeltetésellenesen használják, és e magatartással a Bérbeadó írásbeli felszólítása ellenére, az abban közölt határidő alatt sem hagynak fel, vagy az okozott kárt nem állítják helyre,
* Bérlő tevékenységi körét – írásbeli hozzájárulás nélkül – megváltoztatja, vagy az Üzemeltető tájékoztatása nélkül zárva tart
* Bérlő – írásbeli engedély nélkül – a bérleményben átalakítást végez, és azt írásbeli felszólítás ellenére sem állítja 8 napon belül helyre
* Bérlő Bérbeadó zálogjogát más megfelelő biztosíték nyújtása nélkül megsérti, és azzal írásbeli felszólítás ellenére soron kívül nem hagy fel
* Bérlő a működésének engedélyezésével kapcsolatos engedélyek bemutatására vonatkozó kötelezettségét határidőben, illetőleg írásbeli felszólítás ellenére soron kívül nem teljesíti,
* Bérlő a Bérlemény biztosítására vonatkozó biztosítási szerződést nem köti meg, vagy azt nem tartja fenn folyamatosan, és annak írásbeli felszólítás ellenére sem tesz eleget,

11.2. Bérbeadó rendkívüli felmondási jogának gyakorlása esetén a bruttó bérleti díjnak megfelelő meghiúsulási kötbért tartozik megfizetni a Bérbeadó első felszólítására.

11.3. A bérleti jogviszony a rendkívüli felmondásban meghatározott időpontban szűnik meg.

**X.**

**A BÉRLETI JOGVISZONY MEGSZŰNÉSE**

12.1. A bérleti jogviszony megszűnik, ha:

12.1.1. szerződő felek a szerződést közös megegyezéssel megszüntetik,

12.1.2. a Bérlemény megsemmisül,

12.1.3. az arra jogosult rendkívüli felmondással él,

12.1.4. a Bérlő jogutód nélkül megszűnik,

12.1.5. Bérlő bérleti jogviszonyát a bíróság megszünteti,

12.1.6. amennyiben a szerződés 2.1. pontja szerinti határozott idő eltelt,

12.1.9. a jogszabályban szabályozott egyéb esetekben.

12.2. Bérlő köteles a bérleti jogviszony megszűnésekor a Bérleményt haladéktalanul kiüríteni és tisztán, rendeltetésszerű használatra alkalmas állapotban a Bérbeadó birtokába visszabocsátani.

12.3. Bérlő a bérleti jogviszony bármely okból történő megszűnése esetén semmilyen elhelyezésre, cserehelyiségre nem tarthat igényt.

12.4. A bérleti jogviszony megszűnése esetén Bérlő felelősséggel tartozik mindazon károkért, amelyet a bérlemény késedelmes kiürítésével, vagy a kiürítéskor a bérlemény állagában okozott.

12.5. Bérlő a Bérlemény birtokának visszabocsátására vonatkozó kötelezettségének késedelme időtartamára havonta a bérleti díjjal megegyező mértékű használati díjat köteles Bérbeadónak megfizetni, továbbá köteles megfizetni a Bérlemény használatával kapcsolatos költségeket is. A Bérbeadó a használati díjat a jogcím nélküli használat kezdetétől számított 2 hónap elteltével a helyiségbérleti díj összegének ötszöröséig jogosult emelni.

**XI.**

**ZÁRÓ RENDELKEZÉSEK**

13.1. Jelen megállapodás kizárólag írásban – szerződő felek egyező akarata alapján – módosítható.

13.2. Szerződő felek megállapodnak abban, hogy a jelen okirat esetleg érvénytelen rendelkezései a szerződés egészének jogérvényét nem érintik.

13.3. Az írásbeli értesítéseket közöltnek kell tekinteni, ha azt a címzettnek átadták, ha a címzett az átvételt megtagadta, vagy – a második postai feladást követő 5. munkanapon akkor is – ha azt a címzett Cégbíróságon bejelentett székhelyére, ajánlott küldeményként továbbították és a kézbesítés azért volt eredménytelen, mert a címzett az iratot nem vette át, tehát az értesítés a "Címzett ismeretlen" vagy "Nem kereste" vagy más hasonló jelzéssel érkezett vissza.

13.4. Bérlő köteles adatainak megváltozását Bérbeadónak legkésőbb a változást követő 5 munkanapon belül bejelenteni.

13.5. A Bérlő képviselőjeként eljáró személy köteles képviseleti jogát aláírási címpéldánnyal és 30 napnál nem régebbi kivonattal igazolni.

13.6. Szerződő Felek Áfa alatt – az aláírás időpontjában hatályos Áfa-kulcs meghatározásától függetlenül – a mindenkor hatályos jogszabályok szerinti Áfa-kulcsot, és annak alapján számított Áfa-összeget értik.

13.7. Jelen megállapodás a mellékleteivel együtt érvényes.

13.8. Bérlő kijelenti, hogy Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) önkormányzati rendeletét megismerte és tudomással bír arról, hogy a jelen szerződésben nem szabályozott kérdések tekintetében ez a jogszabály, valamint a Ptk., illetve a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény, továbbá egyéb vonatkozó jogszabályok és szabályzatok (pl. Piacüzemeltetési rend) rendelkezései az irányadóak.

Bérlő kijelenti, hogy hozzájárul az adatai kezeléséhez, és az okiratokról való másolat készítéshez, valamint nem tiltakozik az ellen, hogy a jelen szerződésben megjelölt adatai felhasználásra kerüljenek, és ahhoz a könyvelés, számlakiállítás, átláthatóság érdekében az érintettek hozzáférjenek.

13.9. A Bérlő a jelen szerződés elválaszthatatlan mellékletét képező nyilatkozatban és jelen szerződés aláírásával kijelenti, hogy a nemzeti vagyonról szóló 2011. évi CXCVI. törvény (a továbbiakban: Nvtv.) 3. § (1) bekezdés 1. pontja szerint átlátható szervezetnek minősül, továbbá nyilatkozik arról is, hogy az Nvtv. 11. § (11) bekezdésének megfelelően a bérleményt a szerződési előírásoknak és a tulajdonosi rendelkezéseknek megfelelően használja, és a használatban a Bérlővel közvetlen vagy közvetett módon jogviszonyban álló harmadik félként kizárólag természetes személyek vagy átlátható szervezetek vesznek részt. Bérlő tudomásul veszi, hogy a jelen nyilatkozatban foglaltak változásáról köteles a Bérbeadót haladéktalanul értesíteni. A Bérlő tudomásul veszi, hogy a valótlan tartalmú nyilatkozat alapján kötött szerződés semmis. A Bérlő tudomásul veszi továbbá, hogy amennyiben a szerződés megkötését követően beállott körülmény folytán már nem felel meg a Nvtv. 3.§ (1) bekezdés 1. pontja szerinti átláthatósági követelményeknek, és nem minősül átlátható szervezetnek, továbbá a helyzetet a Bérbeadó felhívására sem orvosolja, a Bérbeadó a bérleti szerződés felmondására jogosult.

Budapest, 2023…..

|  |  |
| --- | --- |
| **Erzsébetvárosi Piacüzemeltetési Kft.**  **Üzemeltető**  **képviseli:**  **Péderi Tamás ügyvezető** | **Katakomba Művészeti Műhely Alapítvány**  **Bérlő**  **meghatalmazással képviseli:**  **Szamosi-Dely Orsolya** |

Mellékletek:

Műszaki rajz (vázrajz) (1. sz. melléklet)

Piac üzemeltetési rend egységes szerkezetben

PKB határozat

átláthatósági nyilatkozat

Jogi ellenjegyzés:

Budapest, 2023…..

dr. Gáldi Nóra ügyvéd